̑ко гдс̑и бж҃е на́шъ, и́же въ вы́шнихъ живы́й и на смирє́нныя призира́яй: и́же во ст҃ы́хъ почива́яй, хвало̀ іи҃лева, приклонѝ у́хо твоѐ, и услы́ши на́съ моля́щихся тебѣ̀: и пода́ждь проще́ніе твоему̀ рабу̀ и́мр̑къ, скве́рно я́дшему и вку́сшему мя́съ, илѝ каковы́хлюбо бра́шенъ не чи́стыхъ, и́хже снѣ̂ди ѿре́клъ єсѝ въ зако́нѣ ст҃ѣ́мъ твое́мъ, си́хъ же нево́лею причасти́вшагося простѝ: и сподо́би єго̀ неѡсужде́ннѡ причасти́тися стра́шныхъ та́инствъ, чс̑тна́гѡ тѣ́ла же и кро́ве хрс̑та̀ твоегѡ̀, я́кѡ да изба́вится про́чее вся́кагѡ нечи́стагѡ воспрія́тія и дѣя́нія: и я́кѡ да напитова́яся бж҃е́ственными твои́ми та́инствы, и наслажда́яся ст҃ы́я твоея̀ и та́йныя трапе́зы, и безсме́ртныхъ та́инствъ, и сохраня́емый съ на́ми во ст҃ѣ́й твое́й цр҃кви, восхва́литъ и просла́витъ и́мя твоѐ вы́шнее во вся̂ дни̂ живота̀ своегѡ̀